b'\n_START_ARTICLE_\nFootball Club Internazionale Milano\n_START_SECTION_\nPred prvo svetovno vojno\n_START_PARAGRAPH_\nRodil se bo tu, v shajali\xc5\xa1\xc4\x8du umetnikov in intelektualcev, v Milanski restavraciji L\'Orologio (prev.: Ura), in bo za vedno klub velikega talenta. Ta krasna no\xc4\x8d bo dala barve na\xc5\xa1emu grbu: \xc4\x8drna in modra neba bosta ozadje zvezdnato zlati. Klical se bo Internazionale, ker smo vsi na tem svetu bratje. (Giorgio Muggiani, 9. Marec 1908)_NEWLINE_Football Club Internazionale se je rodil v Ristorante Orologio (Restavraciji Orologio) na ve\xc4\x8der 9. Marca 1908. Nastal je s pomo\xc4\x8djo 44 disidentov, rebra tedanjega Milan Football and Cricket Cluba (danes A.C. Milan), ki je uvedel prepoved najemanja novih tujih nogometa\xc5\xa1ev poleg \xc5\xbee prisotnih. Tujci so sestavljali ve\xc4\x8dji del okostja tedanjih novo-ustanovljenih klubov in dejstvo, da se jih ni smelo najemati je bilo smatrano kot izredno nehvale\xc5\xbeno dejanje do le-teh. Vodja disidentov je bil slikar Giorgio Muggiani, ki je tudi izbral barve, ki bi sestavljale grb kluba: \xc4\x8drno in modro. Prvi predsednik je bil Giovanni Paramithiotti in prvi kapetan je bil Hernst Marktl, ki je bil, med drugim, tudi eden od ustanoviteljev Milana. Ime v italijan\xc5\xa1\xc4\x8dini pomeni mednaroden, tak pa je bil tudi za\xc4\x8detni (in je tudi sedanji) sloves kluba, ki stremi k izpopolnjevanju ekipa na bazi talenta in sposobnosti ne glede na narodnost igralcev._NEWLINE_Klub je svoj prvi scudetto osvojil leta 1910, drugi\xc4\x8d pa so se naslova italijanskega prvaka veselili leta 1920. Kapetan in trener pri osvojitvi prvega naslova je bil Virgilio Fossati, brat Giuseppeja Fossattija, ki je pripomogel k osvojitvi drugega scudetta. Virgilio je \xc5\xbeivljenje izgubil med prvo svetovno vojno.\n_START_SECTION_\nMed obema vojnama\n_START_PARAGRAPH_\nMed obema vojnama je klub moral spremeniti ime v Ambrosiana-Inter. Do tega je pri\xc5\xa1lo zaradi fa\xc5\xa1isti\xc4\x8dnega pritiska s strani tedanjega voditelja Mussolinija. Inter kljub spremembi imena ni popu\xc5\xa1\xc4\x8dal in leta 1930 so se veselili tretjega naslova prvaka, tokrat prvi\xc4\x8d v novo ustanovljeni Serie A. \xc4\x8cetrta liga\xc5\xa1ka lovorika je bila osvojena leta 1938, dve leti kasneje pa je sledila dvojna krona. Poleg scudetta je Inter (prvi\xc4\x8d) osvojil \xc5\xa1e italijanski pokal. Leta 1942 je klub spet dobil prvotno ime Internazionale.\n_START_SECTION_\nVeliki Inter (Grande Inter)\n_START_PARAGRAPH_\nPo vojni je Inter leta 1953 osvojil svojo \xc5\xa1esto prvenstveno lovoriko, do sedme pa so pri\xc5\xa1li \xc5\xbee leto pozneje. Inter je takrat vstopal v najbolj\xc5\xa1a leta svojega obstoja - to obdobje so v Italiji poimenovali obdobje Velikega Interja. V tem obdobju je klub osvojil tri prvenstvene lovorike (1963, 1965 in 1966), dvakrat pa je postal tudi evropski prvak. Prvi\xc4\x8d so bili najbolj\xc5\xa1i v Evropi leta 1964, potem ko so v finalu premagali Real Madrid, drugi\xc4\x8d pa \xc5\xbee naslednjo sezono, ko je v finalu padla Benfica. V zlatih letih je klubski dres nosilo veliko znanih nogometa\xc5\xa1ev: Luis Suarez, Giacinto Facchetti, Sandro Mazzola, Angelo Domenghini, Mario Corso. Lastnik in predsednik kluba je bil o\xc4\x8de aktualnega lastnika, Angelo Moratti.\n_START_SECTION_\nOd leta 1970 do 2004\n_START_PARAGRAPH_\nPo zlatih \xc5\xa1estdesetih je sledila osvojitev enajste prvenstvene lovorike v letu 1971, dvanajsta pa je sledila leta 1980. Potem, ko so izgubili finale Pokala dr\xc5\xbeavnih prvakov \xc5\xbee leta 1967, se jim je to pripetilo tudi leta 1972, ko je bil z 2-0 bolj\xc5\xa1i Ajax. V sedemdesetih in osemdesetih letih je Inter dvakrat osvojil tudi italijanski pokal, leta 1989 pa so zadnji\xc4\x8d, trinajsti\xc4\x8d, osvojili Serie A. S 13 osvojenimi scudetti na ve\xc4\x8dni lestvici trenutno zasedajo tretje mesto, za Juventusom (28) in Milanom (17)._NEWLINE_Inter je trikrat osvojil tudi Pokal UEFA. Prvi\xc4\x8d v sezoni 1990-91, ko so v dveh finalnih tekmah premagali Romo. Drugi pokal je sledil v sezoni 1993-94, ko je v finalu padla Austria Salzburg, tretji\xc4\x8d pa so se Pokala UEFA veselili v sezoni 1997-98, ko je v Parizu Inter premagal S.S. Lazio._NEWLINE_V sezoni 2004-05 je Inter po dolgem \xc4\x8dasu osvojil lovoriko. V finalu italijanskega pokala so bili \xc4\x8drno-modri bolj\xc5\xa1i od Rome, avgusta 2005 pa so osvojili \xc5\xa1e italijanski superpokal z zmago nad Juventusom. Pokalne lovorike so se veselili tudi sezono kasneje. 11. marca so na povratni finalni tekmi s 3:0 znova premagali Romo. Skupni rezultat je bil 4:2. To so bile lovorike, ki jih je v doma\xc4\x8dih tekmovanjih Inter osvojil pod taktirko Roberta Mancinija, ki je postavil v nekaj letih temelje za kasnej\xc5\xa1i, znameniti, zmagoviti pohod Interja. Kljub skepsi medijev in nogometne stroke, je Moratti \xc5\xa1el v ta riziko, ki se je \xc5\xbee v prvih sezonah obrestoval, saj je Mancini s svojo karizmo in trmo uspel kon\xc4\x8dno narediti red tudi v sla\xc4\x8dilnici, ki je prepogosto v preteklih letih bila razburkana in \xc4\x8digar neprijetnosti so prehitro pricurljale v javnost. Omeniti velja, da je tistega leta pri\xc5\xa1lo tudi do pomembne zamenjave v managementu kluba: generalni direktor je postal Marco Branca\n_START_SECTION_\nOd leta 2004 do 2009\n_START_PARAGRAPH_\nPotem, ko je Italijo pretresel \xc5\xa1kandal name\xc5\xa1\xc4\x8danja tekem Calciopoli, je v Italiji pri\xc4\x8del vnovi\xc4\x8dni vzpon Interja. Kopica klubov je bila kaznovana, eni z odvzemom to\xc4\x8dk drugi z relegacijo v drugo ligo (Juventus je moral v serie B, Milanu pa so odbili nekaj to\xc4\x8dk) in tako je Inter dobil svoj 14. naslov za mizo. Od tedaj je Inter postal edini klub, ki ni igral v drugi ligi italjanskega nogometa. Iz Juventusa sta pri\xc5\xa1la Patrick Vieira in Zlatan Ibrahimovi\xc4\x87, kjer je predvsem slednji ogromno prispeval k zgodovinskim uspehom, ki jih je Inter dosegel v naslednjih letih._NEWLINE_Naslednjo sezono Inter osvoji svoj 15. naslov in to tako prepri\xc4\x8dljivo, da so tisto sezono padli \xc5\xa1tevilni rekordi, ki so stali tudi od daljnih 60ih in 70ih. Eden od najbolj zanimivih je vsekakor rekord 17. zaporedno dose\xc5\xbeenih zmag pod taktirko Roberta Mancinija. Sezona 07/08 je bila ravnotako trofejna, saj je Inter znova osvojil scudetto, toda Moratti ni bil popolnoma zadovoljen, ker je hotel po o\xc4\x8detovih stopinjah \xe2\x80\x93 \xc5\xbeelel si je osvojiti Champions League. Inter je izpadel v \xc4\x8detrtfinalu proti Liverpoolu in po burni tiskovni konferenci Mancinija, ki je indirektno najavil, da bo to njegova zadnja sezona pri klubu, je Moratti kljub osvojitvi lige izbral novega poveljnika._NEWLINE_2. Junija 2008 je postal tudi uradno novi trener Interja portugalec Jose Mourinho. Tisto sezono je bil tudi edini tuji trener v italjanski prvi ligi. Med prestopnim rokom so pri\xc5\xa1li Amantino Mancini, Sulley Muntari in Ricardo Quaresma, ki je bil med drugim najdra\xc5\xbeji nakup tega prestopnega roka. \xc5\xbdal niso ne novi trener ne novo dospeli igralci niso prinesli pokala Lige Prvakov. Mourinho je, ne glede na nazadovoljstvo navija\xc4\x8dev zaradi vnovi\xc4\x8dnega neuspeha v evropskih tekmovanjih, to leto osvojil 17. Naslov in Italjanski superpokal._NEWLINE_Sezona 2009/2010 se je pri\xc4\x8dela s prelomnim prestopnim rokom. Inter je z Barcelono naredil sedaj \xc5\xbee znamenito zamenjavo igralec \xe2\x80\x93 prodal je Zlatana Ibrahimovi\xc4\x8da v \xc5\xa0panijo v zameno za Kamerunca Samuela Eto\'oja in obilico denarja, ki so ga reinvestirali v nakupe igralcev, ki so zelo okrepili postavo in postali takoj nosilci igre: Diego Milito, Thiago Motta, Lucio in zadnje dni mercata \xc5\xa1e Wesley Sneijder.\n_START_SECTION_\nStadion\n_START_PARAGRAPH_\nPrvi stadion, na katerem je igral Inter je bil \xc5\xa1e obstoje\xc4\x8di Arena Civica, ki je imel kapaciteto 30.000 mest. Danes se imenuje Arena Gianni Brera in na njem igra Milanski rugby klub Amatori Milano in manj\xc5\xa1i nogometni klub F.C. Brera. Stadion je bil zgrajen \xc5\xbee leta 1807 in je na njegovo otvoritev pri\xc5\xa1el tudi sam Napoleon. Stadion je Inter uporabljal do leta 1948, ko se je preselil na San Siro zaradi dotrajanosti Arene Civice in predvsem ve\xc4\x8dje kapacitete San Sira, ki je tako lahko zadovoljila \xc5\xa1tevilne navija\xc4\x8de Interja, ki so prej le ste\xc5\xbeka prihajali do kart._NEWLINE_Danes Inter igra doma\xc4\x8de tekme na Stadio Giuseppe Meazza, ki je sicer znan tudi kot San Siro, po imenu \xc4\x8detrti v kateri se nahaja. Stadion, \xc4\x8digar gradnja se je pri\xc4\x8dela Decembra 1925 na \xc5\xbeeljo Piera Pirellija, tedanjega predsednika Milana, je do\xc5\xbeivel uradno otvoritev 19. Septembra leto kasneje s tekmo med Interjem in Milanom (kon\xc4\x8dala je 6-3 za \xc4\x8drnomodre). Od leta 1935 je stadion v lasti Ob\xc4\x8dine Milano in od Marca 1979 so ga poimenovali po Giuseppeju Meazzi (1910-1979), legendarnemu napadalcu od dvajsetih do \xc5\xa1tiridesetih let dvajsetega stoletja, ki je zabil \xc5\xa1tevilne gole tako v dresu Interja kot Milana. Objekt si kluba delita od leta 1948 in ima kapaciteto 80.018 mest.\n_START_SECTION_\nSede\xc5\xbe kluba\n_START_PARAGRAPH_\nAktualni sede\xc5\xbe kluba je trenutno na tretjem nadstropju poslopja v ulici Corso Vittorio Emanuele II, 9. To je pribli\xc5\xbeno petsto metrov stran od prvotnega sede\xc5\xbea restavracije L\'Orologio (v ulici Via Orefici), ki se danes nahaja v ulici Via Bellotti, 4. Klub je na novem sede\xc5\xbeu od 27. Aprila 2009. Pred tem je bil klub nastanjen v Pala\xc4\x8di Durini v ulici Via Durini 24, kjer je bil od 1.1.1997.\n_START_SECTION_\n\xc5\xa0portni center\n_START_PARAGRAPH_\n\xc5\xa0portni center Angelo Moratti, bolje poznan kot La Pinetina, je Interjev \xc5\xa1portni center. Zgrajen je bil leta 1962 po volji Angela Morattija in na \xc5\xbeeljo Helenia Herrere. Kompleks se nahaja v kraju Appiano Gentile, blizu mesta Como._NEWLINE_V Pinetini so v osnovi tri igri\xc5\xa1\xc4\x8da od katerih sta dva zmanj\xc5\xa1anih dimenzij in eden od teh pod \xc5\xa1otorom, ki tako pozimi \xc5\xa1\xc4\x8diti pred mrazom in slabimi vremenskimi razmerami. Na teh igri\xc5\xa1\xc4\x8dih trenirajo prva ekipa in vse manj\xc5\xa1e selekcije. Igri\xc5\xa1\xc4\x8de pod \xc5\xa1otorom je bilo zgrajeno na \xc5\xbeeljo trenerja Corrada Orrica in zaradi mer 46m x 26m se ga je kmalu prijel nadimek "kletka, saj je zelo primerno za vadbo igre v zgo\xc5\xa1\xc4\x8denem prostoru. Center poseduje tudi bazen, ki omogo\xc4\x8da plavanje proti toku in hidromasa\xc5\xbeo, dve telovadnici (ena je velika 250 kvad. metrov, druga 100 kvad. metrov), dve zdravni\xc5\xa1ki ordinaciji (ena za fizioterapijo in ena za masa\xc5\xbee), tri sla\xc4\x8dilnice in dva skladi\xc5\xa1\xc4\x8da._NEWLINE_V glavni stavbi se nahaja hotel za igralce in tehni\xc4\x8dno ekipo Interja, igralna soba, sejna soba, ve\xc4\x8dja jedilnica, lo\xc5\xbea, tiskovni center in sede\xc5\xbe s studiji klubske televizije Inter Channel.\n_START_SECTION_\nNavija\xc4\x8di\n_START_PARAGRAPH_\nSode\xc4\x8d po najnovej\xc5\xa1ih raziskavah interesnega sektorja in\xc5\xa1tituta Demos, ki jih je objavil Septembra 2010, je F.C. Internazionale s 17,4\xc2\xa0% izra\xc5\xbeeno preferenco celotnega primerka anketirne populacije trenutno na drugem mestu po priljubljenosti v Italiji. \xc5\xa0tevilni so fan klubi po Italiji in vseh petih kontinentih sveta in Inter \xc5\xbee od leta 1950 zelo zavzeto sodeluje in pomaga fan klubom z razli\xc4\x8dnimi akcijami, tako da velja za enega najbolje razvizi sistemov sodelovanja s fan klubi \xc5\xa1irom sveta.\n_START_SECTION_\nCurva Nord\n_START_PARAGRAPH_\nCurva Nord je severna tribuna oz. v dobesednem prevodu "severni ovinek". Tradicionalno se na tem delu stadiona, drugem ringu severnega ovinka, nahajajo najzvestej\xc5\xa1i in najbolj vro\xc4\x8di navija\xc4\x8di Interja, t. i. Ultrasi, ki vsako tekmo navijajo in izvajajo koreografije v podporo ekipi. Najpomembnej\xc5\xa1a skupina na curvi so Boys San.\n_START_SECTION_\nBratstva in rivalstva\n_START_PARAGRAPH_\nNavija\xc4\x8di Interja gojijo predvsem dve hudi rivalstvi. Prvo je mestno rivalstvo z Milanom, ki traja vse od odcepitve, drugo pa je rivalstvo z Juventusom. Medsebojne tekme Interja in Juventusa Italijani ozna\xc4\x8dujejo z nazivom\xc2\xa0\xc2\xbbDerby d\'Italia\xc2\xab, predvsem zaradi dejstva, da celo stoletje kluba od ustanovitve nista izpadla iz Serie A, kar se je seveda po \xc5\xa1kandalu Calciopoli spremenilo, toda po drugi strani le \xc5\xa1e bolj pod\xc5\xbegalo strasti med enimi in drugimi. Derby z Milanom imenuje\xc2\xa0\xc2\xbbDerby della Madonnina\xc2\xab, naziv nosi po kipu Device Marije, ki krasi stre\xc5\xa1no konico znamenitega Milanskega Duoma. V zadnjih letih se je zelo razvnelo rivalstvo z Romo, predvsem zato, ker sta oba kluba v obdobju 2005-2010 osvojila vse doma\xc4\x8de lovorike in v vseh pri\xc5\xa1la bodisi prva ali druga._NEWLINE_Interjevi navija\xc4\x8di gojijo sedaj \xc5\xbee znameniti "gemellaggio" kar v prevodu pomeni bratstvo z navija\xc4\x8di rimskega kluba Lazio. Za\xc4\x8delo se je seveda s pobratenjem severnih tribun Interja in Lazia, \xc4\x8demur je sledilo v naslednjih letih mo\xc4\x8dno zbli\xc5\xbeanje tudi na \xc5\xa1ir\xc5\xa1i ravni predvsem zaradi Interjevega izjemno pove\xc4\x8danega rivalstva z Romo.\n_START_SECTION_\nIgralci\n_START_PARAGRAPH_\nV poletnem prestopnem roku (2012) je v klub za 11 mio. EUR pri\xc5\xa1el slovenski reprezentan\xc4\x8dni \xc4\x8duvaj mre\xc5\xbee Samir Handanovi\xc4\x87 (Udinese), ki je prvi vratar Interja. Klub je zapustil prej\xc5\xa1nji prvi vratar Julio Cesar (Queens Park Rangers). Mestna rivala Inter in Milan sta zamenjala napadalca. Giampaolo Pazzini je od\xc5\xa1el v Milan, Antonio Cassano pa v Inter. \xcb\x9dRossoneri\xcb\x9d so morali \xcb\x9dNerazzurom\xcb\x9d pla\xc4\x8dati \xc5\xa1e 7 mio. EUR, zaradi morebitnega poslab\xc5\xa1anja zdravstvenga stanja Antonia Cassana, ki je bil operiran na srcu.'